**ЖИСМОНИЙ ШАХСЛАРНИНГ МОЛ‑МУЛК ВА ЕР СОЛИҚЛАРИ БЎЙИЧА АЛОҲИДА ҚАРОРЛАР АСОСИДА БЕЛГИЛАНГАН ИМТИЁЗЛАР**

1. Ўзбекистон Республикаси Президентининг 2013 йил 4 январдаги “Қишлоқ жойларда намунавий лойиҳалар бўйича якка тартибдаги уй-жойлар қурилишининг 2013 йил дастури тўғрисида”ги ПҚ‑1902‑сон қарорининг 4‑банди 3‑хатбошисига асосан, **2020 йил 1 июлгача** шартнома имзолаган жисмоний шахслар, қишлоқ жойларда намунавий лойиҳалар бўйича якка тартибдаги уй-жойлар қурилиши Дастури доирасида, ипотека кредитини тўлаб бўлмагунга қадар, харид қилинган уй-жойлар бўйича **мулк солиғини тўлашдан озод қилинадилар**.

2. Ўзбекистон Республикаси Президентининг 2016 йил 22 ноябрдаги “2017-2020 йилларда шаҳарларда арзон кўп квартирали уйларни қуриш ва реконструкция қилиш дастурини амалга ошириш чора-тадбирлари тўғрисида” ПҚ-2660-сонли қарорининг 17-банди “а”-кичик бандига асосан, **2020 йил 1 июлгача** Дастурни амалга ошириш доирасида “Ипотека банк” АТИБ, “Ўзсаноатқурилишбанк” АТБ ва “Асака банк” АТБ томонидан берилган ипотека кредитини тўлаб бўлгунга қадар сотиб олинган квартиралар бўйича жисмоний шахслар (қарздорлар)нинг **мулк солиғини тўлашдан озод қилинадилар**.

3. Ўзбекистон Республикаси Президентининг 2018 йил 5 апрелдаги “Мактабгача таълим тизимини янада рағбатлантириш ва ривожлантириш чора-тадбирлари тўғрисида”ги ПҚ‑3651‑сонли Қарорининг 9‑банди 3‑хатбошисида мактабгача таълим нодавлат муассасаси ўз фаолиятини амалга ошира бошлагандан кейин **ўн йил мобайнида** **барча турдаги солиқлар ва давлат мақсадли жамғармаларига мажбурий ажратмалар тўлашдан озод қилинишлари белгиланган**.